Kennsluyfirlit – Íslenska 2024-2025

Bekkur: 9. bekkur

Kennarar: Friðrik Sigurbjörn Friðriksson og Magnhildur Björk Gísladóttir

# Kennsluhættir:

# Sex kennslustundir á viku. Lögð verður áhersla á að nemendur nái góðri færni í grundvallarhugtökum íslenskrar málfræði, lestri og lesskilnings bókmennta og réttritun. Matsaðferðir miðast við einstaklings- og samvinnuverkefni, lengri ritunarverkefni og tímaritun. Kennslan byggir mikið á að nemendur viðhaldi getu sinni til að vinna sjálfstætt, ein og í hópum. Þá er mikil áhersla lögð á nemendur lesi heima á hverjum degi íslenskar bækur eða blöð.

# Námsþættir:

# Bókmenntir, málfræði, stafsetning, ritun og ljóð.

# Námsmat:

# Leiðsagnarnám, verkefnabók, æfingar, spurningaverkefni, málfræðipróf, krossapróf, einstaklingsverkefni, hópaverkefni og ritrýni.

# Námsgögn:

# *Málið í mark – sagnorð*, *Tungutak* (valin verkefnahefti), *Akam, ég og Annika* e. Þórunni Rakel Gylfadóttur, *Strákurinn í röndóttu náttfötunum* e. John Boyne*, Stafsetning* (bláa bókin), *Ritunarbókin*, ýmist kennsluefni í ljóðum, heimalestrarblöð

|  |  |  |  |  |
| --- | --- | --- | --- | --- |
| **Tímabil** | **Námsþættir** | **Leiðir**  | **Hæfniviðmið** | **Námsmat** |
| 23.08-30.05 | Bókmenntir, málfræði, stafsetning, ritun og ljóð | Bókmenntir: heimalestur, samlestur, spurningaverkefni, próf, ritun, skapandi skilMálfræði: Verkefnabók, verkefnahefti, próf.Stafsetning: stafsetningaræfingar með upplestri, skrif í stílabók.Ritun: praktísk og bókmenntafræðileg ritunarverkefni.Ljóð: ljóðagerð út frá mismunandi ljóðaformum. | Talað mál, hlustun og áhorf:* Flutt mál sitt skýrt og áheyrilega og hefur tileinkað sér viðeigandi talhraða og fas.
* Hlustað, tekið eftir og nýtt sér upplýsingar í töluðu máli til fróðleiks og skemmtunar, einnig notið myndefnis, upplestrar, leikins efnis og tónlistar og gert grein fyrir skoðun sinni á viðkomandi efni.
* Gert sér grein fyrir eðli góðrar framsagnar og framburðar og nýtt leiðbeiningar um framsögn, svo sem um áherslu, tónfall, hrynjandi og fas og lagað það að viðtakanda og samskiptamiðli á fjölbreyttan hátt, m.a. með leikrænni tjáningu.
* Átt góð samskipti þar sem gætt er að máli, hlustun, tillitssemi, virðingu og kurteisi.
* Nýtt aðferðir sem hann hefur lært til að taka virkan þátt í samvinnu, samræðum og rökræðum, tjáð skoðanir sínar með ýmsum hætti, rökstutt þær og valið þeim miðil sem hentar.
* Nýtt sér fjölmiðla, svo sem útvarp, sjónvarp, kvikmyndir og rafrænt efni, og tekið afstöðu til þess sem þar er birt.

Lestur og bókmenntir:* Lesið almenna texta af öryggi og með góðum skilningi, lagt mat á þá og túlkað.
* Greint og skilið aðalatriði og aukaatriði í margs konar texta og glöggvað sig á tengslum efnisatriða.
* Beitt nokkrum grunnhugtökum í bókmenntafræði, svo sem minni, fléttu, sjónarhorni og sögusviði og kannast við myndmál, algengustu tákn og stílbrögð.
* Skilið mikilvægi þess að geta lesið og eflt eigið læsi.
* Gert sér grein fyrir eðli og einkennum margvíslegra textategunda og gert öðrum grein fyrir því.
* Notað algeng hugtök í bragfræði í umfjöllun um bundið mál og óbundið, lesið og túlkað ljóð af ýmsum toga og frá ýmsum tímum.
* Valið og beitt mismunandi aðferðum við lestur.
* Lesið, túlkað, metið og fjallað um fjölbreyttar íslenskar og erlendar bókmenntir og gert sér grein fyrir gildi bókmennta.
* Valið sér lesefni til gagns og ánægju og komið fram sem sjálfstæður lesandi sem gerir sér grein fyrir gildi þess að lesa.

Ritun:* Skrifað skýrt og greinilega og beitt ritvinnslu af öryggi, notað orðabækur og önnur hjálpargögn, gengið frá texta, vísað til heimilda og skráð þær.
* Beitt reglum um réttritun, hefur náð góðu valdi á stafsetningu og gerir sér grein fyrir að rétt stafsetning er virðing við mál, texta og lesanda.
* Beitt skipulegum vinnubrögðum við ritun, skipað efnisatriðum í röklegt samhengi og mótað málsgreinar og efnisgreinar.
* Valið og skrifað mismunandi textagerðir sem hæfa viðkomandi verki og beitt mismunandi orðaforða og málsniði við hæfi.
* Tjáð hugmyndir sínar og skoðanir og fært rök fyrir þeim í rituðu máli, samið texta frá eigin brjósti og er óhræddur við að beita ríkulegu tungutaki í skapandi ritun.
* Skrifað rafrænan texta og tengt texta, mynd og hljóð eftir því sem við á, gerir sér grein fyrir lesanda og miðar samningu við hann.

Málfræði:* Áttað sig á skyldleika íslensku við önnur mál og að tungumál, þar á meðal íslenska, breytast sífellt, áttað sig á og beitt sköpunarmætti tungumálsins og nýtt það m.a. við ritun, tal, við nýyrðasmíð, í orðaleikjum og skáldskap.
* Áttað sig á beygingarlegum og merkingarlegum einkennum orðflokka og gert sér grein fyrir hlutverki þeirra í eigin texta og annarra.
* Valið orð í tali og ritun í samræmi við málsnið, gert sér grein fyrir mikilvægi þess að rækta orðaforðann og nýtt reglur um orðmyndun og einingar orða við ritun.
* Notað fleyg orð, algeng orðtök, málshætti og föst orðasambönd til að auðga mál sitt og gerir sér grein fyrir þýðingu lestrar, ekki síst bókmennta, í þessu skyni.
* Flett upp í handbókum, orðasöfnum og rafrænum orðabönkum og nýtt sér málfræðilegar upplýsingar sem þar er að finna.
* Gert sér grein fyrir mikilvægi góðrar færni í máli, ábyrgð sinni við að bæta mál sitt og getur nýtt þekkingu sína á íslenskri málfræði við nám í erlendum tungumálum.
 | Bókmenntir:* Spurningar
* Upplestur
* Krossapróf
* Ritunarverkefni
* Skapandi skil

Málfræði:* Próf úr ýmsum viðfangsefnum tengdum sagnorðum

Stafsetning:* Stafsetningaræfingar

Ritun:* Ritun tengd m.a. fjölmiðlum og bréfasendingum
* Ritun tengd bókmenntum

Ljóð:* Ljóðagerð
 |
|  |